Trelis/gawiki huggingface dataset:
La Habana. Príomhchathair Chúba is ea La Habana (Spáinnis; IPA: [la aˈβana]) nó Havana. Is é Ciudad de La Habana ainm na cathrach go hoifigiúil. Tá cónaí ar 2,106,146 duine i mórcheantar La Habana (2012). Is é an chathair is mó i gCúba agus i réigiúin an Mhuir Chairib, agus an tríú mórcheantar uirbeach ar oileáin an Mhuir Chairib.
Ritheann an abhainn Almendares tríd an mbaile agus tá trí chalafort ann: Marimelena, 
Guasabacoa agus Atarés.
Paul Green. Is imreoir sacair é Paul Green a rugadh ar 10 Aibreán 1983. Rinne Paul a lán rudaí iontacha agus é ag imirt sacair. D’imir sé in Euro 2012 in aghaidh na Spáinne, nuair nach raibh sé páirteach sna cluiche cáilithe. Thosaigh sé ag imirt ar an ochtú nóiméad agus tá a deich nóiméad imeartha ar an bpáirc i mbéal an phobail go fóill.
D’imir sé le haghaidh foireann na hÉireann ach rugadh i Pontefract, West Yorkshire é.
Comórtas Amhránaíochta na hEoraifíse 1964. Bhí Comórtas Amhránaíochta na hEoraifíse 1964 ar an 9ú heagrán bliantúil de Chomórtas Amhránaíochta na hEoraifíse. Bronnadh an comórtas ar an Iodáil.
Vicipéid na hIodáilise. Is í Vicipéid na hIodáilise (Iodáilis: "Wikipedia in italiano") leagan na Vicipéide as Iodáilis. Cuireadh an tionscadal Iodáilise ar siúl ar 11 Bealtaine 2001 agus tosaíodh ag cur alt in eagar ar 11 Meitheamh 2001. Ar 13 Eanáir 2018, bhí 1,409,473 alt le fáil inti chomh maith le breis is 1,573,961 úsáideoirí cláraithe. Bíonn ailt faoi ghnéithe de shibhialtacht na hIodáile an-fhorbartha. Is í an 8ú Vicipéid is mó de réir líon na n-alt.
[[Íomhá:Wikipédia italien protestation.PNG|mion|Príomhleathanach Vicipéid na hIodáilise ar 18 Eanáir 2012, agóid i gcoinne reachtaíocht os comhar Chomhdháil na Stát Aontaithe a shrianódh an Vicipéid i mBéarla.
[[Catagóir:Vicipéid]]
Much Apu About Something. Craoladh an dara heipeasóid déag, Much Apu About Something, den seachtú sraith is fiche "The Simpsons" ar an 17 Eanáir 2016. Scríobh Joel H. Cohen an eipeasóid seo. D'fhéach 3.95 milliún duine ar an eipeasóid.
Pláinéad Naoi. Is pláinéad mhór theoiriciúil é Pláinéad Naoi ón ngrian sa ghrianchóras.
John McCloskey. Prealáid Mheiriceánach de chuid na hEagalise Caitlicí Rómhánaí ab ea John McCloskey (10 Márta 1810 – 10 Deireadh Fómhair 1885). Rugadh i mBrooklyn, Nua-Eabhrac, é do thuismitheoirí arbh as Contae Dhoire in Éirinn iad. I ndiaidh timpiste ina raibh sé i bhfastó faoi lasta crann nua-ghearrtha ar feadh roinnt uaireanta a chloig, shocraigh sé ar dhul leis na sagairt.
Ceapadh ina easpag Caitliceach é ar Albany, Nua-Eabhrac sa bhliain 1847, agus d'fhan sé sa phost sin gur ceapadh é ina ardeaspag ar Dheoise Chathair Nua-Eabhrac sa bhliain 1864. D'fhan sé sa phost sin go dtí a bhás sa bhliain 1885. Sa bhliain 1875, rinneadh cairdinéal de, an chéad chairdinéal sna Stáit Aontaithe. Faoina stiúradh, tháinig fás mór ar na scoileanna Caitliceacha i Nua-Eabhrac agus ar fud na tíre. Bhí deartháir leis ina ardeaspag ar Louisville, Kentucky.
Jaborosa. Géineas de phlandaí bláthanna sa bhfine Solanaceae is ea Jaborosa. Tá thart ar 23 speiceas ann , iad go léir dúchasach do Meiriceá Theas, agus ar fáil ó Pheiriú go dtí an Phatagóin. Tharlaíonn an chuid is mó sna hAindéis. Faightear mór chuid acu san Airgintín agus tá deich gcinn acu eindéimeach sa tír.
Éagsúlacht.
I measc na speiceas tá;
Brian Ó Broin. Ollamh le teangeolaíocht, le litríocht mheánaoiseach agus le léann Éireannach in Ollscoil William Paterson, Nua-Gheirsí, is ea Brian Ó Broin. Gaillimheach é a fuair oideachas i nGaillimh agus i mBaile Átha Cliath agus a rinne staidéar iarchéime i gCorcaigh, sa Ghearmáin, agus sna Stáit Aontaithe.Tá mórán alt foilsithe aige in irisí acadúla agus eile, agus tá suim ar leith aige san athruithe atá ag teacht ar an nGaeilge i dtimpeallacht chathrach na hÉireann. Is iomaí páipéar atá léite aige ag comhdhálacha ar fud an domhain. 
Ghnóthaigh sé an chéad duais mar chomhscríbhneoir an dráma "Na hEorpaigh" san Oireachtas i Mí Dheireadh Fómhair 2001. D’fhoilsigh sé dhá dhán ("Filleadh na nÉan" agus "Cogadh na nAdharcán") in "Comhar" i Mí Aibreáin 1991. Bronnadh an chéad duais ar úrscéal leis, "An Eachtra ar Oileán na Rún", san Oireachtais i 2015.
Tá Ó Broin ar na scoláirí is mó a dhírigh aire ar na saintréithe a bhaineann le Gaeilge chathrach na hÉireann sa saol atá inniu ann. Is é a thuairim go bhfuil mais chriticiúil Gaeilgeoirí ann anois, ach go bhfuil maolú ag teacht ar roinnt airíonna fóineolaíocha de chuid na teanga, is é sin séimhiú, urú, déadaigh chaola, cuimiltigh choguasacha, cuimiltigh charballacha agus comhréir. Maíonn sé gur léir go bhfuil deighilt shuntasach anois idir Gaeilge uirbeach agus canúintí na Gaeltachta agus go mb’fhéidir go ndéanfaí criól den teanga sna cathracha.
In alt ar "Staidéar Cuimsitheach Teangeolaíoch ar Úsáid na Gaeilge sa Ghaeltacht 2007" tá an méid seo le rá aige: 
Páipéir agus ailt faoin nGaeilge uirbeach.
"Urban Irish Systematically Analyzed - Dialect? Pidgin? Creole?" 11th September, 2010. The 6th Celtic Linguistics Conference [CLC6], Baile Átha Cliath.
"Urban Irish Systematically Analyzed from a Linguistic Perspective" Graduate Studies Symposium, Ollscoil Uladh, Béal Feirste. Mí Mhárta 2010.
"Urban Irish - A New Dialect Being Spoken in Irish Cities?" McCracken Cultural Society, Béal Feirste. Mí Mhárta 2010.
"An Straitéis 20 Bliain agus Cainteoirí Neamhghaeltachta," ("Feasta" 63.10, Deireadh Fómhair 2010, 26-27) 
"Schism fears for Gaeilgeoirí" ("The Irish Times", 16 Eanáir 2010, Weekend Review, 6).
Rogha alt.
"Siombalachas, Fíorú, agus Teoiric in “Idir Shúgradh agus Dáiríre le Máirtín Ó Cadhain". "New Hibernia Review" 15 (2011).
"The Irish Language Researcher". "Proceedings of the First New Jersey Irish History Symposium", 2011.
"Using Northern Irish Teaching Strategies with North American Evening Class Students of Irish". "Journal of Celtic Language Learning" 15 (2011). 175-210.
“"Ní hionadh go bpósann ár gcuid clainne eiricigh agus Blacks". Racism and Xenophobia in Máirtín Ó Cadhain's "Cré na Cille"." "Studies: An Irish Quarterly Review" 97 (2008). 275-285.
"Old Irish *"desgabál" and the Concept of Ascension in Early Irish Texts." "Proceedings of the Harvard Celtic Colloquium" 2003. 249-256.
"Narratological Theory and the Apparently Anonymous Narrator of Máirtín Ó Cadhain's "Cré na Cille". "Irish University Review" (Fall 2006). 280-303.
"Some Ascension Motifs in the Early Irish Saints' Lives." "Eolas: Journal of the American Society of Irish Medieval Studies" (2006). 97-118.
Eileen Gray. Ailtire agus dearthóir troscán Éireannach ab ea Kathleen Eileen Moray Gray (9 Lúnasa 1878 – 31 Deireadh Fómhair 1976). Ceannródaí i ngluaiseacht ailtireachta an Nua-Aoiseachais ba ea í. Bhí Gray ar dhuine de na dearthóirí agus na hailtirí ba mhó tionchar sa 20ú haois.
Saol.
In Inis Córthaidh, i gContae Loch Garman, a rugadh í. D'fhás sí aníos ansin agus i Londain. Rinne sí staidéir ar an ealaín i Londain (scoil Slade) agus ansin i bPáras (scoil Julien). Sa Fhrainc a chaith sí an chuid ba mhó dá saol mar dhuine fásta. Bhí sí ina cónaí san árasán céanna i bPáras (21 rue Bonaparte, 6ú arrondissement) ó 1907 go dtí lá a báis sa bhliain 1976, in aois a 98 bliana.
Saothar.
Bhí Gray ar dhuine de phríomhcheannairí na gluaiseachta deartha nua-aimseartha i dtús na 20ú haoise. Dhear sí troscán laicir ar dtús. Thosaigh sí ag obair le foirmeacha ailtireachta i ndeireadh na 1920idí. Bhí cur chuige nua aici maidir le cruth, líne, úsáid dathanna, ábhair agus uigeachtaí.
Ina saothair laicir agus ina cairpéid, rinne sí nasc radacach idir ceirdeanna traidisiúnta agus prionsabail an Fhóbhachais, an Chiúbachais, agus De Stijl. Dhírigh sí ar a dtréithe tadhlacha, cinéistéiseacha agus céadfacha agus leathnaigh sí an cur chuige sin go dtí an troscán nua-aimseartha. Ba í an chéad dearthóir í a d’oibrigh le cróm.Ba ise an chéad duine a d’úsáid alúmanam, ceallalóid, cruach fheadánach, bácailít agus corc ina dearaí. Comhartha sóirt dá cuid dearaí uathúla ba ea ceangal ar leith leis an bhfoirm agus leis an líne ghlan, ach bhí siad feidhmiúil, ciallmhar agus compordach i gcónaí chomh maith.
Comóradh.
Is beag aitheantas a bhfuair sí in Éirinn di le linn a saoil, seachas sa taispeántas “Eileen Gray, Pioneer of Design.”, a bhí ar siúl i mBanc na hÉireann i samhradh na bliana 1973.
Bhronn Institiúid Ríoga Ailtirí na hÉireann comhaltacht onórach uirthi sa bhliain 1974.
Sa bhliain 2015 d'eisigh An Post foireann stampaí poist lena cuid dearthóireacht troscán a chomóradh.
Féach freisin.
Dearadh intí
Dijon. Cathair in oirthear na Fraince is ea Dijon. Príomhbhaile an "département" Côte-d'Or agus na Burgúine atá ann. Thángthas ar iarsmaí ón aois Neoiliteach in Dijon, agus bhí lonnaíocht ann in aimsir na Rómhánach ar a dtugtaí Divio. Bhí cónaí ar 152,071 duine in Dijon sa bhliain 2012, agus 245,697 duine i mórcheantar na cathrach ("Grand Dijon") i 2011.
Ceapadh mustard Dijon sa chathair sa bhliain 1856. Cuireadh sú fíonchaora a bhí beagnach aibí sa mustard in áit an fhínéagair a úsáideadh go traidisiúnta.
Éisc óga. Téann éisc óga trí chéimeanna éagsúla idir breith go dtí tairseach na haosachta. Tosaíonn siad mar uibheacha a thagann amach mar larbhaí. Ní bhíonn na larbhaí in ann a mbeatha féin a fháil, ach bíonn sac an bhuíocáin acu chun iad a chothú. Sula n-imíonn an sac ina hiomláine, ní mór an t-iasc beag bídeach a bheith in ann é féin a bheathú. Nuair a bheidh siad a fhorbairt chun an pointe ina bhfuil siad in ann iad féin a bheathú, tugtar gealóga ar na héisc óga seo. Nuair a fhasann slanntracha éisc orthu agus eití oibre bíonn an t-aistriú go éisc óga críochnaithe agus tugtar 'fingrtlings' orthu sa Bhéarla. Bíonn na héisc de ghnáth ar mhéid do mhéara! Maireann an chéim óg seo go dtí go mbíonn an t-iasc fásta go hiomlán, aibí go gnéasach agus ag idirghníomhú le éisc fásta eile.
Bradáin Óga.
Bíonn luthchéimeanna forbartha faoi leith ag roinnt grúpaí iasc. Sonraíonn na hailt seo na céimeanna agus na hainmneacha faoi leith a úsáidtear le haghaidh bradán óg.
Heidelberg. Cathair in Baden-Württemberg, in iardheisceart na Gearmáine is ea Heidelberg, agus é suite ar abhainn an Neckar. Tá clú idirnáisiúnta ar Ollscoil Heidelberg, atá suite sa chathair. An tóir ar Heidelberg i measc turasóirí, go mór mhór mar gheall ar Chaisleán Heidelberg agus an Altstadt ("seanbhaile") i lár na cathrach. Sa bhliain 2011 bhí cónaí ar 149,000 duine in Heidelberg.
Dongguan. Cathair ar leibhéal maorachta sa tSín is ea Dongguan (Sínis: 东莞) agus é suite i lár Chúige Guangdong i ndeisceart na tíre. Cathair mhór thionsclaíochta é i ndeilte abhainn na bPéarlaí. Tá maoracht Guangzhou taobh thuaidh de, Huizhou taobh thoir thuaidh, agus Shenzhen ar an taobh theas. Glactar na maorachtaí seo (in éineacht le cúpla áit eile mar Macau) anois mar aon Mheigeachathair amháin ina bhfuil cónaí ar 44.78 milliún duine. Tá timpeall is 35% d'achar Dongguan tagtha chun forbartha, 25% faoi uisce agus 25% faoi choillte nó fhásra.
Sa bhliain 2010, bhí cónaí ar 8,220,207 duine i nDongguan. Sa bhliain 2008 bhí 6,949,000 duine ina gcónaí i nDongguan. Orthu siúd ba de bhunús áitiúil 1,748,700 duine agus áiríodh 5,201 200 mar "bhuanimircigh". Tá clú ar Dongguang mar "phríomhchathair ghnéis na Síne". Tá ceann de na siopalanna is mó ar domhan i nDongguan, mar atá an New South China Mall, gí go bhfuil an chuid is mó di folamh go fóill.
Jan Erik Rekdal. File agus criticeoir Ioruach is ea Jan Erik Rekdal (rugadh 10 Feabhra 1951). Tá sé ina ollamh le Gaeilge sa Roinn Teangeolaíochta agus Léinn Lochlannaigh (Institutt for lingvistiske og nordiske studium) in Ollscoil Oslo, agus tá a lán téacsanna Gaeilge aistrithe aige go hIoruais. 
D’fhoilsigh sé a chéad chnuasach filíochta, "Vandring på verdens vestkyst" ("Ar chósta thiar an domhain") i 1975 agus téamaí inti a bhain le hÉirinn. Tháinig cúig chnuasach eile amach ó shin. 
D’fhoilsigh sé aistriúchán de "Cré na Cille" ("Kirkegårdsjord") i 1995.
Obertilliach. Baile beag i gceantar Lienz, i stát Tirol, san Ostair, is Obertilliach. Tá an baile suite i ngleann ard i ndeisceart na tíre sna hAlpa. Maraíodh na daoine ar thalmhaíocht leis na céadta bliain ach baile saoire atá ann anois sa chuid is mó. Sa bhliain 2015 bhí 687 duine ina gcónaí sa bhaile.
Treabúiséad. Is gléas úsáidte i gcogaíocht léigir na na Meánaoiseanna le haghaidh clochanna mhóra a chaith nó diúracáin eile é treabúiséad.
Fachtóir X.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1075514&lt;/parentid&gt;
 &lt;timestamp&gt;2022-08-13T23:42:59Z&lt;/timestamp&gt;
 &lt;contributor&gt;
 &lt;username&gt;Alison&lt;/username&gt;
 &lt;/contributor&gt;
 &lt;comment&gt;-1&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Ceann de shraith einsímí den easghluaiseachta téachta a rialaíonn an próiseas téachta is ea an Fachtóir X, ar a dtugtar freisin an Fachtóir Stuart-Prower. Is séirín próitéalaíoch é.
M50. Is príomhbhóthar náisiúnta Éireannach é an M50.
N23. Príomhbhóthar Náisiúnta in Éirinn is ea an bóthar N23, idir An Fearann Fuar agus Oileán Ciarraí.
N24. Príomhbhóthar Náisiúnta in Éirinn is ea an bóthar N24, idir Luimneach agus Port Láirge.
N26. Príomhbhóthar Náisiúnta in Éirinn is ea an bóthar N26, idir Béal Átha na Muice agus Béal an Átha.
N27. Príomhbhóthar Náisiúnta in Éirinn is ea an bóthar N27, idir Corcaigh agus Aerfort Chorcaí.
N28. Príomhbhóthar Náisiúnta in Éirinn is ea an bóthar N28, idir Rinn an Scidígh agus Corcaigh.
N30. Príomhbhóthar Náisiúnta in Éirinn is ea an bóthar N30, idir Ros Mhic Thriúin agus Inis Córthaidh.
N51. Bóthar Náisiúnta den Dara Grád in Éirinn is ea an bóthar N51, idir Dealbhna agus Droichead Átha.
Nick Tilsley. Is carachtar ficseanúil é Nick Tilsley ar an gclár teilifíse Briotanach "Coronation Street". Glacann Ben Price an pháirt mar Nick. Bhí an carachtar Nick ar an gclár den chéad uair ar an 5 Eanáir 1981. D'imigh sé ar an 2 Meitheamh 2017, ach d'fhill sé ar an 12 Deireadh Fómhair 2018.
Jenny Bradley. Is carachtar ficseanúil í Jenny Bradley ar an gclár teilifíse Briotanach "Coronation Street". Glacann Sally Ann Matthews an pháirt mar Jenny. Chonacthas Jenny ar an gclár den chéad uair ar an 6 Eanáir 1986.
Steve McDonald (Coronation Street). Is carachtar ficseanúil é Steven James "Steve" McDonald ar an gclár teilifíse RA "Coronation Street". Glacann Simon Gregson an pháirt mar Steve. Bhí Steve le feiceáil den chéad uair ar an 6 Nollaig 1989.
Sally Webster. Is carachtar ficseanúil í Sally Metcalfe (née Seddon; iar Webster) ar an sobalchlár teilifíse Briotanach de chuid ITV "Coronation Street". Glacann Sally Dynevor an pháirt mar Sally. Conacthas Sally don chéad uair sa chlár ar an 27 Eanáir 1986.
Amy Barlow. Is carachtar ficseanúil í Amy Katherine Barlow (née Patience Cropper) sa chlár teilifíse RA "Coronation Street". Glacann Elle Mulvaney an pháirt mar Amy. Bhí Amy le feiceáil ar an gclár den chéad uair ar an 9 Feabhra 2004.
Simon Barlow. Is carachtar ficseanúil é Simon John Barlow (né Richards) ar an sobalchlár teilifíse Briotanach de chuid ITV "Coronation Street". Glacann Alex Bain an pháirt mar Simon. Bhí Simon le feiceáil ar an gclár den chéad uair ar an 8 Iúil 2003.
Leanne Battersby. Is carachtar ficseanúil í Leanne Anika Tilsley (Battersby agus Barlow freisin) ar an gclár teilifíse Briotanach de chuid ITV "Coronation Street". Glacann Jane Danson an pháirt mar Leanne. Chonacthas Leanne ar an gclár den chéad uair ar an 4 Iúil 1997.
Norris Cole. Is carachtar ficseanúil é Norris Benjamin Cole ar an sobalchlár teilifíse Briotanach de chuid ITV "Coronation Street". Glacann Malcolm Hebden an pháirt mar Norris. Bhí Norris ar an gclár den chéad uair ar an 11 Márta 1994.
Tony Gordon. Is carachtar ficseanúil é Anthony "Tony" Gordon ar an sobalchlár teilifíse Briotanach de chuid ITV "Coronation Street". Ghlac Gray O'Brien an pháirt mar Tony.
Ciaran McCarthy. Is carachtar ficseanúil é Ciaran McCarthy ar an gclár teilifíse Briotanach úd "Coronation Street". Ghlac Keith Duffy an pháirt mar Ciaran.
Hilda Ogden. Is carachtar ficseanúil í Hilda Alice Ogden (née Crabtree) ar an gclár teilifíse Briotanach "Coronation Street". Ghlac Jean Alexander an pháirt mar Hilda.
John Stape. Is carachtar ficseanúil é John Stape ar an sobalchlár teilifíse Briotanach de chuid ITV "Coronation Street". Ghlac Graeme Hawley an pháirt mar John.
Sean Tully. Is carachtar ficseanúil é Sean Mayhew (née 'Jones; iar Tully) ar an sobalchlár teilifíse Briotanach de chuid ITV "Coronation Street". Glacann Antony Cotton an pháirt mar Sean. Bhí Sean le feiceáil ar an gclá den chéad uair ar an 13 Iúil 2003.
N55. Bóthar Náisiúnta den Dara Grád in Éirinn is ea an bóthar N55, idir Baile Átha Luain agus An Cabhán.
N56. Bóthar Náisiúnta den Dara Grád in Éirinn is ea an bóthar N56, idir Dún na nGall agus Leitir Ceanainn.
N60. Bóthar Náisiúnta den Dara Grád in Éirinn is ea an bóthar N60, idir Ros Comáin agus Caisleán an Bharraigh.
N61. Bóthar Náisiúnta den Dara Grád in Éirinn is ea an bóthar N61, idir Baile Átha Luain agus Mainistir na Búille.
Siobhán Ní Shúilleabháin. Drámadóir, úrscéalaí agus gearrscéalaí nótáilte i nGaeilge ba ea Siobhán Ní Shúilleabháin (31 Lúnasa 1928 – 21 Bealtaine 2013). 
In Imileá, Baile an Fheirtéaraigh, Corca Dhuibhne, a rugadh í. Feirmeoirí ba ea a muintir agus ba í Siobhán an dara duine ab óige de sheisear clainne. D’fhreastail sí ar Choláiste Íde sa Daingean, Contae Chiarraí, agus ar an gcoláiste oiliúna i nDún Carúin, Baile Átha Cliath.
Ó 1948 go 1952 bhí sí ag múineadh i mBaile Átha Cliath, agus chaith trí bliana ansin ag obair ar an fhoclóir Béarla-Gaeilge faoi stiúir Thomáis de Bhaldraithe. I 1955 phós sí P.L. (Leo) Henry agus chónaigh siad i mBaile Átha Cliath go dtí 1960. I mBéal Feirste a bhí siad idir 1960 agus 1965 agus i gConamara ó 1965 go 1966. Ina dhiaidh sin chónaigh siad i nGaillimh. Bhí seisear clainne acu.
Léiríodh trí dhráma dá cuid ar Theilifís Éireann agus ocht ndráma ar Raidió Éireann. Scríobh sí ocht ndráma do chumainn amaitéaracha i gCamas, Conamara agus bhuaigh sí Duais Drámaíochta Irish Life in 1974. Ghnóthaigh sí duaiseanna Oireachtais do dhrámaí teilifíse, raidió agus stáitse, d’úrscéal, do ghearrscéal agus do leabhar do dhéagóirí. Bronnadh duaiseanna uirthi do ghearrscéalta a foilsíodh in "Comhar" agus in "An tUltach", agus Duais Sheachtain na Scríbhneoirí i Lios Tuathail.
Saothar.
Leabhair do dhéagóirí: "Triúr againn" (1955); "Cúrsaí Randolf" (1957); "Dúinne an samhradh " (1957); "Mé féin agus Síle" (1978); "Mise mé féin" (1987); "Eoghan" (1992); "Máirtín" (1995); "Rósanna sa " (1994). 
Saothair do dhaoine fásta: "Cití" (1975), dráma; "Ospidéal" (1980), úrscéal; "Í siúd" (1999), cnuasach gearrscéalta; "Cnuasach trá" (2000), filíocht; "Píosa pósadh, prátaí rósta" (2001), úrscéal; "Marach an phóg san" (2002), úrscéal; "Ar nós na bhfáinleog" (2004), úrscéal.
Ba thréith shuntasach dá saothar dearcadh na mban a bheith chun tosaigh.
American Idol. Is comórtas amhránaíochta teilifíse cruthaithe ag Simon Fuller é American Idol, a tosaíodh i Stáit Aontaithe Mheiriceá sa bhliain 11 Meitheamh, 2002. Chraol sé ar Fox. Chríochnaigh sé ar Fox ar an 7 Aibreán, 2016. D'fhill an chlár dá séú sraith déag ar ABC ar an 11 Márta 2018.
Is iad buaiteoirí an chláir go dtí seo; Kelly Clarkson, Ruben Studdard, Fantasia Barrino, Carrie Underwood, Taylor Hicks, Jordin Sparks, David Cook, Kris Allen, Lee DeWyze, Scotty McCreery, Phillip Phillips, Candice Glover, Caleb Johnson, Nick Fradiani, Trent Harmon, Maddie Poppe, Laine Hardy, Just Sam, Chayce Beckham, Noah Thompson agus Iam Tongi.
Séasúir.
2018–: Athbheochan ABC.
Séasúr 16.
D'fhill an chlár dá séú sraith déag ar ABC ar an 11 Márta 2018. Fógraíodh Katy Perry mar an chéad breitheamh don sraith nua. Ar an 20 Iúil 2017, fógraíodh go mbeadh Ryan Seacrest ag filleadh. Fógraíodh Luke Bryan agus Lionel Richie mar na breithiúna eile. Fógraíodh ar an 6 Samhain 2017, go mbeadh an 16ú séasúr ag tosú ar an 11 Márta 2018.
Séasúr 17.
Fógraíodh ar an 4 Bealtaine 2018 go mbeadh dara séasúr ar ABC. Fillfidh Katy Perry, Luke Bryan agus Lionel Richie mar bhreithiúna le Ryan Seacrest ag filleadh mar láithreoir.
Biên Hòa. Cathair i gcúige Dong Nai, in oirdheisceart Vítneam, is ea Biên Hòa. Is é an chathair is mó sa chúige. Mar gheall ar a chóngaracht do Chathair Ho Chi Minh is beag nach bhfuil Biên Hòa ina fho-bhaile di. 
Ghabh na Francaigh Biên Hòa sa bhliain 1861 agus d'fhan an chathair ina seilbh go dtí neamhspleáchas Vítneam i 1955. Bhí Biên Hòa suite i Vítneam Theas go dtí 1975. Tháinig meath ar gheilleagar na cathrach i ndiaigh teacht isteach an rialtais chumannaigh sa bhliain chéanna ach go déanach sna 1980idí chuir siadsan beartas nua ar a dtug siad Doi Moi air. Bhí 273,879 duine in Biên Hòa sa bhliain 1989, 1,104,495 sa bhliain 2015.
EIPIC. Sraith dráma Gaeilge atá á chraoladh ar TG4 ó 1 Feabhra 2016 ar aghaidh é EIPIC.
Momoko Kōchi. Ba bhan-aisteoir Seapánach í Momoko Kōchi (a rugadh ar an 7 Márta 1932 agus a fuair bás ar an 5 Samhain 1998).
The Incredibles. Scannán beochana Meiriceánach is ea The Incredibles a rinneadh sa bhliain 2004. B'é Brad Bird stiúrthóir an scannáin. Tháinig an scannán ar an scáileán ar an 5 Samhain, 2004.
Juan Pablo Montoya. Is tiománaí Foirmle a hAon é Juan Pablo Montoya. Rugadh é i mBogotá na Colóime ar an 20 Meán Fómhair 1975. Ba thiománaí spóirt é a athair agus thosaigh sé féin sna karts shóisearacha sa bhliain 1986. Thosnaigh sé a ghairmshaol F1 le Foireann Williams i 2001, sular bhog sé go Foireann McLaren i 2005. Chaith sé an dara séasúr le McLaren sa bhliain 2006, taobh le Kimi Räikkönen. Sa bhliain 2014, bhí sé páirteach in Indycar.
Felipe Massa. Is tiománaí Foirmle a hAon é Felipe Massa. Rugadh sa Bhrasaíl é ar an 25 Aibreán, 1981 i São Paulo. Tá sé chun páirt a ghlacadh sa séasúr Foirmle a hAon 2006 leis an bhfoireann Ferrari taobh le Michael Schumacher
Hong Cong. Is Ceantar Speisialta Riaracháin é Hong Cong i nDaon-Phoblacht na Síne. Ceann de mhórionaid airgeadais agus trádála an domhain. Bhunaigh na Sasanaigh coilíneacht ann sa 19ú haois, tar éis do na Portaingéalaigh ionad trádála a bhunú ann tar éis don taiscéalaí Jorge Álvarez cuairt a thabhairt ar an áit i 1513. Faoi Chonradh Nanking, tar éis don Bhreatain cogadh a bhuachaint ina gcoinne, ghéill an tSín Hong Cong i 1842. Fuair an Bhreatain talamh ar mhórthír na Síne ar léas 99 mbliana chomh maith le hoileán Hong Cong agus leithinis Kowloon.
Ghabh na Seapánaigh seilbh ar Hong Cong ar feadh breis is trí bliana go leith le linn an Dara Cogadh Domhanda, ach ghéill siad ar an 15 Lúnasa 1945 agus bhí na tailte ar ais i seilbh na Breataine. Tháinig meath ar an gcalafort ar feadh tamaill tar éis do na Cumannaigh teacht i gcumhacht sa tSín, ach cuireadh tionscal mór teicstíle ar bun agus d'fhás an eacnamaíocht go mear. De réir a chéile cuireadh tionscail déantúsaíochta eile ar bun sa choilíneacht agus rinneadh an-fhorbairt ar bhaincéireacht agus ar chomhlachtaí airgeadais. 
Níorbh fhada go raibh Hong Cong ar cheann de na críocha ba shaibhre ar domhan. Sna 1980í bheartaigh rialtas Maggie Thatcher na Breataine ar fhlaitheas Hong Cong a phlé leis an tSín. Aontaíodh go mbeadh na tailte uile tugtha ar ais don tSín ach go mbeadh neamhspleáchas áirithe ag Hong Cong mar "Cheantar Speisialta Riaracháin" ionas nach gcuirfí isteach ar an gcóras an rachmais. 
Tá srianta curtha ar chearta daonna ó shin, ach ní raibh córas daonlathach riamh ann.
How to Dismantle an Atomic Bomb. Is é How to Dismantle an Atomic Bomb an t-aonú halbam déag ón racbhanna U2. Scaoileadh é ar an 22 Samhain, 2004.